Bestyrelsesmøde den 5. maj 2020 kl. 17.30 på video

Tilstede: Marianne, Birgit, Birgitte, Annalisa, Susanne, Signe og Karin.

Dagsorden

1.Godkendelse af referat fra den marts 2020

2. Økonomi

Forhøjelse af kontingent

3. Corona

4. Kommende arrangementer/koncerter

Korets jubilæum

Korlørdag

Kulturnat

5. Nyt fra Signe

6. Nyt fra GFU

7. Nyt fra Kor72

8. Hjemmesiden

9. Årshjulet

10. Diverse

Foreningshuset

Nyt foto af koret

Fødselsdage

Aktivitetsliste

Spørgeskema

11.Eventuelt

12.Næste mødedato

Ad 1.Godkendelse af referat fra den marts 2020

Godkendt uden kommentarer.

Ad 2. Økonomi

Indestående d.d. kr.57.252,04 på kontoen. Heraf kr. 15.950,00 fra donationen. Udgifter siden sidste bestyrelsesmøde kr. 4.742,00.

Glostrup Kommune betaler fortsat deres del af Signes løn.

*Angående den varslede kontingentforhøjelse udsætter vi den indtil 1. januar, da vi ikke har så mange udgifter her i Coronatiden.*

Ad 3. Corona

DOF melder ud at medlemmer ikke kan forlange kontingentbetaling retur på grund af Coronaaflysningerne.

7 medlemmer har meldt ud til Marianne at de ikke kommer til øver, før det bliver fysiske øveaftner.

Øveaftenerne på video er fine, men det er lidt en udfordring at vi ikke kan høre hinanden, når vi synger. Det er vanskeligt at instudere nye numre on-line, derfor kombinerer Signe vores repertoire og med fællessange.

Det er dog dejligt at se hinanden og tale sammen i pausen mellem numrene.

*Vi skal lave en plan for genåbning af øveaftenerne, når vi ved hvornår det bliver. Bestyrelsen og Signe mødes til et videomøde.*

Ad 4. Kommende arrangementer/koncerter

Korets jubilæum:

Tilskuddet fra Glostrup Kommune og DOF kan gemmes til senere på året. Det er vanskeligt at beslutte et andet tidspunkt nu, men Birgitte undersøger om vi kan reservere biografen til den 14. eller 21. november (den er allerede ved referatskrivningen reserveret til den 14. november). Signe aftaler med musikerne, også pianist til nogle af øveaftnerne.

Korlørdag:

Karin booker Tune til den 26. september, alternativt til foråret hvis forsamlingsforbuddet fortsætter.

Kulturnat den 24. oktober:

Vi har fået bevilliget kr. 21.768,00 fra Glostrup Kommune til dirigent og musikere. Vi skal synge i kirken og dele aftenen med Nøddåbseancen. Marianne finder ud af hvor vi kan varme op og hvilke tider, vi kan få i kirken.

Ad 5. Nyt fra Signe

Signes kommentarer er under de andre punkter.

Ad 6. Nyt fra GFU

Ombygningen af det kommende foreningshus går efter planen. Det åbner til Kulturnatten. Det planlagte møde for foreninger i GFU den 7/6 i biografen udskydes til senere. Det bliver i perioden mellem november og februar.

GFU opfodrer Glostrup Kommune til at hjælpe foreningerne med at leve videre efter Coronakrisen.

AD 7. Nyt fra Kor72

Der afsættes en pulje til at genoprette sanglivet, men det er ikke så konkret endnu.

Ad 8. Hjemmesiden

Forsiden opdateret med aflysning ag Jubilæumskoncerten.

Øvefiler lagt ind.

Ad 9. Årshjulet

Ingen ændringer.

Ad10. Diverse

Foreningshuset:

Birgitte og Marianne undersøger hvilke faciliteter, der er til os, så vi kan flytte øveaftenerne til forhåbentlig bedre lokaler.

Nyt foto af koret:

Hurtigst muligt efter genåbning af fysisk øveaften.

Fødselsdage:

Et kormedlem fylder 60 år den 20. maj. Annalisa sørger for at sende en buket.

Aktivitetsliste:

Skal ikke revideres endnu

Spørgeskema:

30 af korets 33 medlemmer har besvaret spørgeskemaet, Birgitte har lagt ud. Bestyrelsen er meget taknemmelige for de konstruktive svar, der er kommet. Vi kan virkelig bruge dem til det fortsatte arbejde. Signe er meget glad for rosen.

Bestyrelsens foreløbige plan med at følge op på svarene er:

* *Nogle af svarene skal lægges ud på hjemmesiden og facebook*
* *Et sammendrag skal sendes til korets medlemmer*
* *Bestyrelsen vil lave navneskilte til medlemmerne, så alle kan se, hvad de andre hedder*
* *Vi planlægger stemmetræning med ekstern stemmetræner*
* *Signe/bestyrelsen skal hjælpe medlemmerne med hvordan man bedst kan rette på ”naboen” uden at såre*

Ad 11.Eventuelt

Karin har et forfattet en skrivelse til at sende ud til medlemmerne for at finde ud af hvad de har af kompetencer at byde ind med mht. ad hoc opgaver. Sender det ud i løbet af maj måned.

Ad 12.Næste mødedato

11.august kl. 17.30 hos Birgitte.